open-index/open-wikipedia-markdown huggingface dataset:
ரியா கபூர்

**ரியா கபூர்** (*Rhea Kapoor*) (பிறப்பு மார்ச் 5,1987) ஓர் இந்தியத் திரைப்படத் தயாரிப்பாளர் ஆவார். இவர் தனது சகோதரி சோனம் கபூருடன் இணைந்து *ரியாசன்* என்ற ஆடைகலன் வடிவமைப்பு நிறுவனத்தை நடத்தி வருகிறார்.

## இளமை வாழ்க்கை
ரியா கபூர் நடிகர் அனில் கபூர் மற்றும் அவரது மனைவி சுனிதாவின் மகளாவார். நடிகை சோனம் கபூர் இவரது சகோதரியாவார். மேலும் இவருக்கு ஹர்ஷ்வர்தன் என்ற சகோதரர் உண்டு. ரியா கபூர் நியூயார்க் பல்கலைக்கழக "நாடக இலக்கியத்தில்" பட்டம் பெற்றவர்.

12 ஆண்டுகாலமாக காதலித்து வந்த கரண் பூலானி என்பவரை 14 ஆகஸ்ட் 2021 அன்று திருமணம் செய்து கொண்டார்.

## தொழில் வாழ்க்கை
கபூர் 2010 ஆம் ஆண்டில் இராஜஸ்ரீ ஓஜா இயக்கிய *ஆயிஷா* என்ற திரைப்படத்தின் மூலம் திரைப்பட தயாரிப்பாளராக தனதுதிரை வாழ்க்கையைத் தொடங்கினார். இதில் அவரது சகோதரி சோனம் கபூர் மற்றும் அபய் தியோல் ஆகியோர் முக்கிய வேடங்களில் நடித்திருந்தனர். பின்னர் 2014 ஆம் ஆண்டு சஷாங்கா கோஷ் இயக்கிய *கூப் சூரத்* என்ற திரைப்படத்தை தயாரித்தார். இது இருசிகேசு முகர்ச்சி இயக்கிய அதே பெயரில் 1980-இல் வெளியான படத்தின் அதிகாரப்பூர்வ மறு ஆக்கம் ஆகும். 2017 ஆம் ஆண்டில், தனது சகோதரி சோனம் கபூருடன் ரியாசன் என்ற ஆடைகலன் சங்கிலித் தொடர் நிறுவனத்தை தொடங்கினார்.

ரியா கபூர் இணைந்து தயாரித்த *வீரே தி வெட்டிங்* என்ற திரைப்படம் 1 ஜூன் 2018 அன்று வெளியிடப்பட்டது.

## மேற்கோள்கள்

## வெளி இணைப்புகள்
* 

பகுப்பு:1987 பிறப்புகள்
பகுப்பு:21 ஆம் நூற்றாண்டு இந்தியப் பெண் தொழிலதிபர்கள்
பகுப்பு:இந்தியப் பெண் திரைப்படத் தயாரிப்பாளர்கள்
பகுப்பு:வாழும் மக்கள்
குஞ்சராணி தேவி

**நேமிரக்பம் குஞ்சராணி தேவி** (*Nameirakpam Kunjarani Devi*) (பிறப்பு 1 மார்ச் 1966)இந்தியாவைச் சேர்ந்த பாரம் தூக்கும் வீராங்கனை ஆவார். பாரம் தூக்குதலில் மிகவும் புகழ்பெற்ற இந்திய விளையாட்டு வீரர்களில் இவரும் ஒருவர்.

## பின்னணி
தேவி 1968 மார்ச் 1 அன்று மணிப்பூரின் தலைநகர் இம்பாலில்உள்ள கைராங் மாயை லீகை எனுமிடத்தில் ஓர் இந்து மெய்தேய் குடும்பத்தில் பிறந்தார். 1978 ஆம் ஆண்டில் இம்பாலின் சிந்தம் சின்ஷாங் உறைவிட உயர்நிலைப் பள்ளியில் படித்தபோது விளையாட்டுகளில் ஆர்வம் காட்டத் தொடங்கினார். இம்பாலில் உள்ள மகாராஜா போதா சந்திர கல்லூரியில் படிக்கும்போது, பாரம் தூக்குதல் இவரது முதல் தேர்வாக மாறியது.

மத்திய சேமக் காவல் படையில் பணியில் சேர்ந்தார். பின்னர், அங்கு காவல்படையின் பளுதூக்குவர்களின் அணித்தலைவராக 1996 முதல் 1998 வரை இருந்தார்.

## விளையாட்டு வரலாறு
1985 ஆம் ஆண்டு தொடங்கி, தேசிய பாரம்தூக்குதல் போட்டியில் 44, 46, 48 கிலோகிராம் எடைப்பிரிவுகளில் பதக்கங்களை வெல்லத் தொடங்கினார். 1987 ஆம் ஆண்டில் திருவனந்தபுரத்தில் நடந்த போட்டிகளில் இரண்டு புதிய தேசிய சாதனைகளை படைத்தார். தனது எடை வகையை 46 கிலோவாக மாற்றி 1994 ஆம் ஆண்டில்புனேவில் ஒரு தங்கத்தை வென்றார். ஆனால் நான்கு ஆண்டுகளுக்குப் பிறகு மணிப்பூரில் 48 கிலோ பிரிவில் போட்டியிட முயன்றபோது வெள்ப் பதக்கமே இவருக்குக் கிடைத்தது

1990 இல் பெய்ஜிங், 1994 இல் ஹிரோஷிமா நடந்த ஆசிய விளையாட்டுப் போட்டிகளில் வெண்கலப் பதக்கம் வென்றார். மேலும் 1998 ஆம் ஆண்டு பேங்காக்கில் நடந்த ஆசிய விளையாட்டுப் போட்டிகளில் எந்தப் பதக்கத்தையும் பெறவில்லை.

## அங்கீகாரம்
1990 ஆம் ஆண்டில் அருச்சுனா விருதைப் பெற்ற குஞ்சராணி, கேல் ரத்னா விருதை லியாண்டர் பயஸுடன் பகிர்ந்து கொண்டார். அதே ஆண்டில் கே. கே. பிர்லா விளையாட்டு விருதையும் வென்றார். இந்திய அரசு இவருக்கு 2011 ஆம் ஆண்டில் பத்மசிறீ கௌரவத்தை வழங்கியது.

## மேற்கோள்கள்

## வெளி இணைப்புகள்
* Profile on Athens-website
* Bio on Ministry of Sports webpage
* Brief Introduction to N Kunjarani Devi

பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள்
பகுப்பு:பத்மசிறீ விருது பெற்ற விளையாட்டுத்துறையினர்
பகுப்பு:அருச்சுனா விருது பெற்றவர்கள்
பகுப்பு:ராஜீவ் காந்தி கேல் ரத்னா விருது பெற்றவர்கள்
பகுப்பு:வாழும் மக்கள்
பகுப்பு:1968 பிறப்புகள்
பகுப்பு:இந்தியப் பெண் பாரம் தூக்கல் வீரர்கள்
மரியா கொரினா மச்சாடோ

**மரியா கொரினா மச்சாடோ பாரிகா** (*María Corina Machado Parisca*; பிறப்பு: அக்டோபர் 7, 1967) என்பவர் வெனிசுலா (வெனிசுவேலா) நாட்டின் அரசியல்வாதியாகவும், தொழில்துறை பொறியாளராகவும் உள்ளார். அக்டோபர் 2025 இல், இவருக்கு வெனிசுலா மக்களின் மக்களாட்சி உரிமைகளை மேம்படுத்தவும், சர்வாதிகாரத்திலிருந்து மக்களாட்சிக்கு நியாயமான மற்றும் அமைதியான மாற்றத்தை அடைவதற்காகவும் போராடுவதற்காக அமைதிக்கான நோபல் பரிசு வழங்கப்பட்டது. வெனிசுலா எதிர்க்கட்சியின் ஒரு முக்கிய தலைவரான இவர், 2011 முதல் 2014 வரை வெனிசுலாவின் தேசிய சட்டமன்ற உறுப்பினராக பணியாற்றி உள்ளார்.

வெனிசுலா எதிர்க்கட்சியின் வலதுசாரி உறுப்பினரான இவர், தன்னை ஒரு மையவாதியென்றும் தாராளமயவாதி என்றும் விவரித்துள்ளார். வெனிசுலாவில் தேர்தலின்போது வாக்குகளைக் கண்காணிக்கும் அமைப்பான சூமாட்டேவின் நிறுவனராக மச்சாடோ தனது அரசியல் வாழ்க்கையைத் தொடங்கினார். இவர் வென்டே வெனிசுலா (வெனிசுலாவுக்கு வாருங்கள்) என்ற அரசியல் கட்சியின் தேசிய ஒருங்கிணைப்பாளராக உள்ளார். 2012 ஆம் ஆண்டு எதிர்க்கட்சியின் அதிபருக்கான முதன்மைத் தேர்தலில் இவர் போட்டியிட்டபோதிலும், என்றி கேப்ரில்சு என்பவரிடம் தோல்வியடைந்தார். 2014 ஆம் ஆண்டு நடந்த வெனிசுலா போராட்டங்களின்போது, ​​மதுரோவின் அரசாங்கத்திற்கு எதிராக ஆர்ப்பாட்டங்களை ஒழுங்கமைப்பதில் இவர் முக்கியப் பங்காற்றினார்.

## மேற்கோள்கள்

## வெளி இணைப்புகள்

*
*Maria Corina Machado's Flickr photostream
*

பகுப்பு:1967 பிறப்புகள்
பகுப்பு:வெனிசுவேலா அரசியல்வாதிகள்
பகுப்பு:வாழும் மக்கள்
பகுப்பு:மனித உரிமைச் செயற்பாட்டாளர்கள்
பகுப்பு:பெண்ணியவாதிகள்
பகுப்பு:சாகரவ் பரிசு பெற்றவர்கள்
பகுப்பு:நோபல் அமைதிப் பரிசு பெற்றவர்கள்
பகுப்பு:நோபல் பரிசு பெற்ற வெனிசுவேலர்கள்
சுக்ராபு வினை

**சுக்ராபு வினை** (*Skraup reaction*) எனப்படுவது  குயினோலின்களை தயாரிக்கப் பயன்படுத்தப்படும் ஒரு வேதியியல் வினையாகும். செக் நாட்டு வேதியியலாளர் சிடெங்கோ ஆன்சு சுக்ராபு (1850–1910) நினைவாகப் பெயரிடப்பட்டது. முன்மாதிரியான சுக்ராபு வினையில், அனிலின் கந்தக அமிலம், கிளிசரால் மற்றும் நைட்ரோபென்சீன் போன்ற ஆக்சிசனேற்ற முகவருடன் சூடேற்றப்பட்டு குயினோலின் உருவாகிறது. 

இந்த எடுத்துக்காட்டில், நைட்ரோபென்சீன் கரைப்பானாகவும் ஆக்சிசனேற்ற முகவராகவும் செயல்படுகிறது. இல்லையெனில் தீவிரத்திற்குப் பெயர் பெற்ற இந்த வினை, பொதுவாக இரும்பு சல்பேட்டின் முன்னிலையில் நடத்தப்படுகிறது. நைட்ரோபென்சீனுக்கு பதிலாக ஆர்சனிக் அமிலம் பயன்படுத்தப்படலாம். மேலும் வினை குறைவான தீவிரத்துடன் இருப்பதால் முந்தையது சிறந்த முறையாகும். 

## வினை வழிமுறை

## மேற்கோள்கள்


பகுப்பு:பெயர் வினைகள்
வைட்டிலா - 2

**வைட்டிலா - 2** *(VTL 2), வேளாண் பெயர்; *'உயரமான செரு விரிப்பு** (Cheruvirippu Tall)'', எனப்படும் இந்த [[நெல்]] வகை, [[கேரளம்|கேரளாவின்]] ஒரு புதிய நெல் இரகமாகும். [[தென்னிந்தியா|தென்னிந்தியாவின்]] [[கேரளம்|கேரள]] மாநில [[எர்ணாகுளம் மாவட்டம்]], [[வைட்டிலா]] பகுதியில் அமைந்துள்ள "நெல் ஆராய்ச்சி நிலையம்" (RRS), வெளியிட்ட இந்த நெல் இரத்தை பொதுவாக **உயரமான செரு விரிப்பு''' எனும் வேளாண் பெயரில் அழைக்கப்படுகிறது.

## பின்னணி
கேரளாவின் எர்ணாகுளம் மற்றும் ஆலப்புழா மாவட்டங்களின் உப்புத்தன்மை கொண்ட பகுதிகளில் விரிப்பு பருவத்திற்கு ஏற்ற நெல்  வகையான இது, நடுத்தர கால அளவில் அறுவடைக்கு தயாராகும் இந்த நெல் வகை, 125 - 130 நாட்களில் முதிர்வடைவதாக கருதப்படுகிறது. மேலும் இந்நெல் இரகத்தின் அரிசி, தடித்த சிவப்பு நிறமாகும்.

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
நடைமேடைச் சீட்டு, இந்தியா

**நடைமேடைச் சீட்டு** (*Platform Ticket*), தொடருந்து நிலைய நடைமேடைக்குச் சென்று குடும்ப உறுப்பினர்கள், நண்பர்கள் அல்லது உறவினர்கள் மற்றும் விருந்தினர்களை வரவேற்க அல்லது வழியனுப்ப வரும் பார்வையாளர் ஒவ்வொருவரும் தனித்தனியாக நடைமேடை சீட்டை கட்டணம் ரூபாய் 10 செலுத்தி பெறவேண்டும். நடைமேடைச் சீட்டு இன்றி தொடருந்து நிலையத்தின் நடைமேடைகளுக்குச் செல்வது, இரயில்வே விதிகளின்படி, குற்றச் செயலாகும். இக்குற்றச் செயலுக்கு அபராதத் தொகை ரூபாய் 250 வசூலிக்கப்படுகிறது. மேலும் நடைமேடைச் சீட்டு வாங்கிய நேரத்திலிருந்து அதிகபட்சமாக இரண்டு மணி நேரத்திற்கும் மட்டுமே செல்லுபடியாகும். இந்திய இரயில்வே வழங்கும் நடைமேடை சீட்டு வைத்திருப்பவர் இரயிலில் ஏறவோ அல்லது இரயிலில் பயணம் செய்ய இயலாது.  நடைமேடைச் சீட்டு இன்றி தொடருந்து நிலைய நடைமேடையில் இருப்பவர்களுக்கு, அங்கு நடக்கும் ஏதேனும் விபத்துகளால் உடல் அல்லது உடைமைகளுக்கு சேதம் ஏற்படின் இரயில்வே நிர்வாகத்திடம் அல்லது  காப்புறுதி நிறுவனத்திடமிருந்து நஷ்ட ஈடு தொகை கோர இயலாது.

## நோக்கம்
தொடருந்து நிலையங்களில் பயணிகளை வரவேற்க அல்லது வழியனுப்ப வருகிறவர்களின் கூட்டத்தை குறைக்க வேண்டி நடைமேடைச் சீட்டு அறிமுகப்படுத்தப்பட்டது. தொடருந்து நிலையத்தின் நடைமேடைகளில் நடைமேடைச் சீட்டு இன்றி சுற்றித் திரிபவர்களையும், தூங்குபவர்களையும் கட்டுப்படுத்தப்படுவதுடன், நடைமேடை வளாகத்தில் கூடுதல் கூட்டத்தை குறைக்க வழிசெய்கிறது.
 
## புதிய விதி
2025 பிரயாக்ராஜ் மகா கும்பமேளாவின் போது பிரயாக்ராஜ், புது தில்லி, வாரணாசி, லக்னோ கான்பூர் போன்ற தொடருந்து நிலையங்களில் கூட்ட நெரிசல் ஏற்பட்டது. அதனை தவிர்க்க, புது தில்லி, மும்பை, ஹவுரா, சென்னை சென்டிரல், பெங்களூரு, செகந்திராபாத், புனே, அகமதாபாத், லக்னோ உள்ளிட்ட 60 நகரங்களில் உள்ள தொடருந்து நிலையங்களின் உறுதியான பயணச்சீட்டை (Confirmed Tiket) பெற்றுள்ள பயணிகள் மட்டுமே நடைமேடைகளில் அனுமதிக்கப்படுகிறார்கள். 

## மேற்கோள்கள்

பகுப்பு:இந்திய இரயில்வே
வைட்டிலா - 3

**வைட்டிலா - 3** *(VTL 3)* எனப்படும் இந்த நெல் வகை, வைட்டிலா - 1 மற்றும் பூர்வீக தைச்சுங் - 1 ஆகிய நெல் இரகங்களை ஒத்திசைவு அமைப்பு (HS) முறையில் உருவாக்கப்பட்ட கேரளாவின் ஒரு கலப்பின புதிய நெல் இரகமாகும். தென்னிந்தியாவின் கேரள மாநில எர்ணாகுளம் மாவட்டம், வைட்டிலா பகுதியில் அமைந்துள்ள "நெல் ஆராய்ச்சி நிலையம்" (RRS), 1987 ஆம் ஆண்டு இந்த நெல் இரகத்தை வெளியிடபட்டதாக அறியப்படுகிறது.

## பின்னணி
கேரளாவின் எர்ணாகுளம் மற்றும் ஆலப்புழா மாவட்டங்களின் உப்புத்தன்மை கொண்ட பகுதிகளில் விரிப்பு பருவத்திற்கு ஏற்றது. நடுத்தர கால அளவில் அறுவடைக்கு தயாராகும் நெல் வகையான இது, 110 - 115 நாட்களில் முதிர்வடைவதாக கருதப்படுகிறது.  மேலும் இந்நெல் இரகத்தின் அரிசி, சிவப்பு நிறமாகும்.

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
மலேசிய வரவு செலவுத் திட்டம்

**மலேசிய வரவு செலவுத் திட்டம்**  (ஆங்கிலம்: *Malaysian Federal Budget*; மலாய்: *Belanjawan Malaysia*) என்பது மலேசியாவில் ஒவ்வோர் ஆண்டும் அக்டோபர் மாதத்தில் மலேசிய நிதி அமைச்சரால், மலேசிய நாடாளுமன்றத்தில் சமர்ப்பிக்கப்படும் மலேசிய அரசாங்கத்தின் ஆண்டு வரவு செலவுத் திட்டமாகும். வரவிருக்கும் ஆண்டிற்கான முன்மொழியப்பட்ட அரசாங்க வருமானம் மற்றும் செலவுகளை அடையாளம் காணவும், அரசாங்கத்தின் பொருளாதார நிலைமைகளை முன்னறிவிக்கவும் மலேசிய அரசாங்கத்தால் ஆண்டுதோறும் இந்தத் திட்டம் சமர்ப்பிக்கப்படுகிறது.

அந்தத் திட்டத்தில் மலேசிய அரசாங்கத்தின் வருமானம் மற்றும் செலவின மதிப்பீடுகளும் அடங்கும்: மேலும் புதிய கொள்கைத் திட்டங்களை வரையறுக்கப்படுவதும் அடங்கும். மலேசிய வரவு செலவுத் திட்டங்கள் வழக்கமாக நிதியாண்டு தொடங்குவதற்கு முன்பு, அக்டோபர் மாதத்தில் வெளியிடப்படும். 

அதே காலக்கட்டத்தில் மலேசியாவின் அனைத்து மாநிலங்களும் தங்களின் வரவு செலவுத் திட்டங்களை முன்வைக்கின்றன. மாநில வரவு செலவுத் திட்டம், மத்திய அரசின் நிதி ஒதுக்கீட்டைச் சார்ந்து இருப்பதால், மாநில வரவு செலவுத் திட்டங்கள், பொதுவாக மத்திய அரசின் வரவு செலவுத் திட்ட அறிவிப்புக்குப் பின்னர் வெளியிடப்படுகின்றன.

## மலேசிய வரிவிதிப்பு முறை

மத்திய மலேசிய வரவு செலவுத் திட்டம் என்பது நிதியாண்டிற்கான ஒரு முக்கிய நிதித் திட்டமாகும். மலேசிய நாடாளுமன்றத்தால் அங்கீகரிக்கப்பட்டு, மலேசிய பேரரசர் அவர்களால் சட்டமாகக் கையொப்பமிடப்பட்ட பிறகு அந்தத் திட்டம் சட்டத்தின் வலிமையைப் பெறுகிறது. 

வரவு செலவுத் திட்டத்தின் மதிப்பீடுகள்; மலேசிய வரிவிதிப்பு முறையின் *(Malaysian Taxation System)* மூலமாகத் திரட்டப்படுகின்றன. அரசாங்கச் செலவினம் மட்டுமே ஒட்டுமொத்த வரவு செலவுத் திட்டத்தில் கணிசமான பகுதியைப் பெறுகிறது. அத்துடன் மத்திய அரசின் வரவு செலவுத் திட்டம் என்பது அரசாங்கத்தின் நோக்கங்கள் மற்றும் முன்னுரிமைகளின் அரசியல் அறிக்கையாகவும் செயல்படுகிறது. எனவே இந்தத் திட்டம் ஓர் ஆழமான அரசியல் பொருளாதாரத் தாக்கங்களைக் கொண்டுள்ளதாகவும் அறியப்படுகிறது

## வரவு செலவுத் திட்ட செயல்முறை
மலேசிய நாடாளுமன்றத்தில் (மலேசிய மக்களவை) நிதி அமைச்சரால் வரவு செலவுத் திட்டம் அறிவிக்கப்படுகிறது. பின்னர் மக்களவை உறுப்பினர்களின் வாக்களிப்பிற்கு விடப்படுகிறது. வரவு செலவுத் திட்டற்கு எதிராக மக்களவை வாக்களித்தால், அப்போதைய அரசாங்கம் வீழ்ச்சி அடையலாம். இருப்பினும் மலேசியாவில் இதுவரையிலும் நடக்கவில்லை. 

கட்சி ஒழுக்கத்தில் ஆளும் கட்சி உறுதியாகச் செயல்படும். பொதுவாக வரவு செலவுத் திட்டத்திற்கு எதிராக வாக்களிக்கும் ஆளும் கட்சியின் நாடாளுமன்ற உறுப்பினர், கட்சியிலிருந்து வெளியேற்றப் படலாம். எதிர்க்கட்சிகள் எப்போதும் வரவு செலவுத் திட்டத்திற்கு எதிராக வாக்களிப்பது வழக்கம். 2008-ஆம் ஆண்டு முதல், எதிர்க்கட்சிக் கூட்டணி ஒரு முழுமையான மாற்று வரவு செலவுத் திட்டத்தைத் தயாரிப்பது வழக்கமாகும். அசல் வரவு செலவுத் திட்டத்துடன் மாற்று வரவு செலவுத் திட்டத்தையும் மலேசிய மக்களுக்கு எதிர்க்கட்சிக் கூட்டணி வழங்கி வருகிறது.

## மலேசிய வரவு செலவுத் திட்டப் பட்டியல்

## மேலும் காண்க
* மலேசிய நிதி அமைச்சு
* மலேசியாவின் பொருளாதாரம்
* மலேசிய புதிய பொருளாதாரக் கொள்கை
* மலேசிய முதலீடு, வணிகம் மற்றும் தொழில்துறை அமைச்சு

## மேற்கோள்கள்

## வெளி இணைப்புகள்
* Ministry of Finance

பகுப்பு:மலேசிய அரசு
பகுப்பு:மலேசிய வரவு செலவு திட்டங்கள்
பகுப்பு:மலேசியப் பொருளாதாரம்
கௌரி சிண்டே

**கௌரி சிண்டே** (*Gauri Shinde*) (பிறப்பு ஜூலை 6,1974) ஓர் இந்தியத் திரைப்பட இயக்குநரும் திரைக்கதை ஆசிரியரும் ஆவார். 14 ஆண்டுகளுக்குப் பின்னர் மீண்டும் நடிகை ஸ்ரீதேவி நடித்த இங்கிலீஷ் விங்கிலிஷ் (2012) படத்தின் மூலம் கௌரி சிண்டே இயக்குநராக அறிமுகமானார். பைனான்சியல் டைம்ஸ் இதழின் 2012 இன் ‘கவனிக்கப்பட வேண்டிய 25 இந்தியர்கள்’ பட்டியலில் இடம்பெற்றார். ரெடிப்பின் ‘2012 ஆம் ஆண்டின் பாலிவுட்டின் 5 சிறந்த இயக்குநர்கள்’ பட்டியலிலும் இவர் இடம்பெற்றார்.

## இளமை வாழ்க்கை
கௌரி சிண்டே புனேவில் பிறந்து வளர்ந்தவர். அங்கு செயின்ட் ஜோசப் உயர்நிலைப் பள்ளியில் பயின்றார். பின்னர் புனேவில் உள்ள சிம்பியோசிஸ் பல்கலைக்கழகத்தில் பொதுமக்கள் தொடர்பு துறையில் பட்டம் பெற்றார். இவரது கல்லூரிப் பருவத்திலிருந்தே இவருக்கு திரைப்படத் தயாரிப்பில் ஆர்வம் தொடங்கியது.

## தொழில் வாழ்க்கை
ஆவணப்பட இயக்குனர் சித்தார்த் கக்குடன் பயிற்சிக்காக மும்பைக்குச் சென்ற ஷிண்டே,  ஆர். பால்கி படைப்பு இயக்குநராக இருந்த *ஐபிடபிள்யூ*, *பேட்ஸ் கிளாரியன்* மற்றும் *லோவ் லிண்டாஸ்* போன்ற விளம்பர நிறுவனங்களுடன் பணியாற்றத் தொடங்கினார். அடுத்த ஆண்டுகளில் 100 க்கும் மேற்பட்ட விளம்பரப் படங்களையும் குறும்படங்களையும் தயாரித்தார். இவரது குறும்படம் *ஓ மேன்!* (2001) பெர்லின் சர்வதேசத் திரைப்பட விழாவில் சிறந்த படமாகத் தேர்ந்தெடுக்கப்பட்டது.

புனேவில் ஊறுகாய் வணிகத்தை நடத்திவந்த தனது உறவினர் ஒருவர்  வாழ்க்கையில் நடந்த கதையை அடிப்படையாகக் கொண்டு இங்கிலீஷ் விங்கிலிஷ் (2012) என்ற திரைப்படத்தின் மூலம் இயக்குநராக கௌரி சிண்டே அறிமுகமானார். ஆங்கிலம் சரியாக பேசத்தெரியாத மராத்தி பேசும் இவரது உறவினருக்கு ஏற்பட்ட பிரச்சனை கௌரியை சங்கடப்படுத்தியது. இந்த படம் 14 செப்டம்பர் 2012 அன்று தொராண்டோ சர்வதேச திரைப்பட விழாவில் வெளியிடப்பட்டது. அதைத் தொடர்ந்து இந்தியாவிலும் உலகெங்கிலும் அக்டோபர் 5,2012 அன்று வெளியானது. படம் விமர்சன ரீதியாகவும் வணிக ரீதியாகவும் வெற்றி பெற்றது. சிறந்த அறிமுக இயக்குனருக்கான பிலிம்பேர் விருதைத் தவிர, பாலின உணர்திறனுக்கான ‘லாட்லி தேசிய ஊடக விருதும்’ இவருக்கு வழங்கப்பட்டது.

கௌரி சிண்டே 2007 இல் திரைப்பட இயக்குனர் ஆர். பால்கியை மணந்தார்.

## மேற்கோள்கள்

## வெளி இணைப்புகள்

* 

பகுப்பு:பிலிம்பேர் விருதுகள் வென்றவர்கள்
பகுப்பு:இந்தித் திரைப்பட இயக்குநர்கள்
பகுப்பு:இந்தியப் பெண் திரைக்கதை எழுத்தாளர்கள்
பகுப்பு:இந்தியப் பெண் திரைப்பட இயக்குநர்கள்
பகுப்பு:வாழும் மக்கள்
பகுப்பு:1974 பிறப்புகள்
வேலம்மாள் கிரிக்கெட் மைதானம்

**வேலம்மாள் கிரிக்கெட் மைதானம்** (*Velammal cricket stadium*) இந்தியாவின் தமிழ்நாடு மாநிலத்திலுள்ள மதுரை நகரத்தில் அமைந்துள்ளது. 2025ஆம் ஆண்டு அக்டோபர் மாதம் 09 ஆம் தேதியன்று மதுரை வேலம்மாள் மருத்துவக் கல்லூரி வளாகத்தில் பன்னாட்டு தரத்தில் வேலம்மாள் கிரிக்கெட் மைதானம் திறக்கப்பட்டது. இந்தியத் துடுப்பாட்ட அணியின் முன்னாள் தலைவர் மகேந்திரசிங் தோனி இவ்விளையாட்டரங்கத்தை தொடங்கி வைத்தார். 

## வசதிகள்
பன்னாட்டு தரத்தில் ஆடுகளம், இரவைப் பகலாக்கும் மின்விளக்குகள், வீரர்களுக்கான நவீன அறைகள், எண்ணிம புள்ளிப் பலகை, வலைப்பயிற்சிக்கூடம், உடற்பயிற்சிக் கூடம், ஊடகம் மற்றும் முக்கிய நபர்களுக்கான அறைகள், பெரிய அளவிலான பார்வையாளர் இருக்கைகள் ஆகிய வசதிகள் 11.5 ஏக்கர் பரப்பளவில் அமைக்கப்பட்டுள்ளன. விளையாட்டரங்கைச் சுற்றிலும் 197 புகைப்படக் கருவிகள் பொருத்தப்பட்டுள்ளன.

தமிழகத்தில் சென்னை சேப்பாக்கம் மைதானத்துக்கு அடுத்தபடியாக 2-ஆவது பெரிய விளையாட்டரங்கமாக வேலம்மாள் துடுப்பாட்ட அரங்கம் அமைந்துள்ளது. மழையால் போட்டிகள் பாதிக்கப்படாத வகையில் நவீன வடிகால் வசதி அமைக்கப்பட்டுள்ளது. 350 கோடி ரூபாய் செலவில் கட்டப்பட்ட இந்த மைதானம் 20 ஆயிரம் பேர் அமரும் வகையில் திட்டமிடப்பட்டு, முதற்கட்டமாக 7,300 இருக்கை வசதிகள் ஏற்படுத்தப்பட்டுள்ளன. 

விளையாட்டரங்கைச் சுற்றிலும் கண்காணிக்க 197 புகைப்படக் கருவிகள் பொருத்தப்பட்டுள்ளன.  பன்னாட்டு தரத்தில் ஆடுகளம், இரவைப் பகலாக்கும் மின்விளக்குகள், வீரர்களுக்கான நவீன அறைகள், எண்ணிம புள்ளிப் பலகை, வலைப்பயிற்சிக்கூடம், உடற்பயிற்சிக் கூடம், ஊடகம் மற்றும் முக்கிய நபர்களுக்கான அறைகள், பெரிய அளவிலான பார்வையாளர் இருக்கைகள் ஆகிய வசதிகள் அமைக்கப்பட்டுள்ளன.

## மேற்கோள்கள்

பகுப்பு:துடுப்பாட்ட அரங்குகள்
பகுப்பு:மதுரை
லக்ஸ்போல்

**லக்ஸ்போல்**  (**Luxpole**) என்பது மரக்கம்பங்கள் மற்றும் தூண்களுக்கான தர இயக்கமாகும், இதன் மூலம் இயந்திர செயல்பாட்டின் அடிப்படையில் வகைப்படுத்துதல் நடைபெறும்.

## வரலாறு மற்றும் வகைப்படுத்தல்
இயற்கை மரம் பயின்று எரிசக்தி மற்றும் தொலைத் தொடர்பு நிறுவனங்கள் நம்பகமான மற்றும் பாதுகாப்பான அமைப்புகளை உருவாக்குவதற்காக மேம்பட்ட கம்பங்களைத் தேர்ந்தெடுக்கின்றன. Luxpole (லக்ஸ்போல்) தரஇயக்கு, Sylvatest தொழில்நுட்பத்தை பயன்படுத்துகிறது. இதன் மூலம் குறைந்த அதிர்வெண் ஒலிவேகமும் தாக்கம் பரிமாறும் ஆற்றலும் தனிமையாக அளக்கப்படும்.

## தொழில்நுட்ப செயல்முறை
இதனால் புதிதாக தயாரிக்கப்பட்ட மரக்கம்பங்கள் திறனுடன் வகைப்படுத்தப்படுகின்றன. அதிக செயல்திறன் உடைய XL, நடுத்தர L, மற்றும் குறைந்த செயல்திறனின் S என்று வகைப்படுத்துதல் செய்யப்படுகிறது. ஏறத்தாழ 4% தகுதி இல்லாத கம்பங்கள் பிரித்தெடுக்கப்படுகின்றன, இது பிணைய நம்பகத்தன்மையை அதிகரிக்கிறது.

## பயன்பாடும் பரிசோதனையும்
Luxpole (லக்ஸ்போல்) உலகளாவிய தரஇயக்கு ஆகும்; Cameroon உட்பட பல நாட்டுகளில் உள்ள மரத்தில்சேதமில்லா பரிசோதனைகள் நடத்தப்பட்டுள்ளன. எடுத்துக்காட்டாக, Enéo Cameroon நிறுவனம் தனது மரக் கம்பங்களுக்கு Sylvatest மற்றும் Luxpole வகைப்படுத்தலை வழங்கியுள்ளது.

## ஆதாரங்கள்
* Y. Benoit et M. Njankouo, "Eucalyptus மரக் கம்பங்களை ultrasound கொண்டு வகைப்படுத்தல்", *Revue scientifique*, p. 403–412.
* Murie Dwiyaniti, Kendi Moro Nitisasmita, "Raspberry Pi மற்றும் IoT அடிப்படையிலான தெருச் சுடர் இயக்கி", *Journal of Physics: Conference Series*, vol. 1364, n^o^ 1.
* Katon Sigit Dirgantoro, Danial Danial, Muhammad Iqbal Arsyad, "Tanjungpura பல்கலைக்கழகத்தின் தெருச்சுடர் மேம்பாடு", *TELECTRICAL*, vol. 2, n^o^ 1, p. 65–79.
* Valentine Houben, Pierre Latteur, "GrindoSonic மூலம் சேதமில்லா பட்டைகள் மெக்கானிக்கல் பண்புகள்", *Google Scholar*.
தி தமிழ் ஜெனசைட் பை சிறீலங்கா

***இலங்கையின் தமிழர் இனவழிப்பு: பன்னாட்டு சட்டத்தின் கீழ் தமிழர் உரிமைகளைப் பாதுகாப்பதில் உலகளாவிய தோல்வி*** (*The Tamil Genocide by Sri Lanka: The Global Failure to Protect Tamil Rights Under International Law*) என்பது பிரான்சிஸ் பாயில் எழுதிய புத்தகமாகும். இது ஈழப் போரின் இறுதிக் கட்டங்களில் இலங்கை அரசால் நிகழ்த்தப்பட்ட, தமிழ் இனப்படுகொலை மற்றும் அதன் போர்க்குற்றங்கள் குறித்து எழுதப்பட்டுள்ளது.   பாதுகாப்பதற்கான பொறுப்புக் கோட்பாட்டின் கீழ் அதன் பேரழிவு தோல்விகளை ஒப்புக்கொண்ட ஐக்கிய நாடுகள் அவை, நான்கு ஆண்டுகளுக்குப் பிறகும் இறந்தவர்களின் எண்ணிக்கயைக் கணக்கிட்டு பழியைப் பகிர்ந்து கொள்ள முயற்சிக்கிறது: இறுதிப் போரில் ஐந்து மாதங்களில் 40,000 முதல் 70,000 வரை அப்பாவி தமிழ் மக்கள் கொல்லப்பட்டனர், இப்போது ஐ.நா. ஏற்றுக்கொண்டுள்ள இந்த எண்ணிக்கையைவிட இறந்தவர்களின் எண்ணிக்கை மிக அதிகமாக இருக்கும் பலர் வாதிடுகின்றனர். 

## மேற்கோள்கள்

பகுப்பு:ஈழப் போர் குறித்த நூல்கள்
பகுப்பு:தமிழர் இனப்படுகொலை
இலத்தீப்-உர் ரெகுமான்

**இலத்தீப்-உர் ரெகுமான்** (*Latif-ur Rehman*) இந்தியாவின் மத்தியப் பிரதேச மாநிலத்தைச் சேர்ந்த ஒரு வளைகோல் பந்தாட்ட வீரர் ஆவார். 1929 ஆம் ஆண்டு சனவரி மாதம் ஒன்றாம் தேதியன்று இவர் பிறந்தார். இலத்திபுர் ரகுமான் என்ற பெயராலும் அறியப்படுகிறார். இந்தியா, பாக்கித்தான் நாடுகளுக்காக பன்னாட்டு அளவில் போட்டியிட்ட ஒரு வளைகோல் பந்தாட்ட வீரர் என்று அறியப்படுகிறார். 1948ஆம் ஆண்டு நடைபெற்ற கோடைகால ஒலிம்பிக்கில் இந்திய அணியின் உறுப்பினராக தங்கப் பதக்கத்தையும், 1956ஆம் ஆண்டு நடைபெற்ற  கோடைகால ஒலிம்பிக்கில் பாக்கித்தானுக்காக விளையாடி வெள்ளிப் பதக்கத்தையும் வென்றார். 1956 ஆம் ஆண்டு வெள்ளிப் பதக்கம் பாக்கித்தானின் முதல் ஒலிம்பிக் பதக்கமாகும். 1987ஆம் ஆண்டு பிப்ரவரி மாதம் 27ஆம் தேதியன்று காலமானார். 

## மேற்கோள்கள்


பகுப்பு:1929 பிறப்புகள்
பகுப்பு:1987 இறப்புகள்
பகுப்பு:இந்திய ஆண் வளைதடிப் பந்தாட்ட வீரர்கள்
பகுப்பு:ஒலிம்பிக் வளைதடிப் பந்தாட்ட வீரர்கள்
பகுப்பு:ஒலிம்பிக் தங்கப் பதக்கம் பெற்றவர்கள்
பிரபுல்லா தானுகர்

**பிரபுல்லா தானுகர்** (*Prafulla Dahanukar*) (1934-2014) ஓர் இந்திய ஓவியர் ஆவார். நவீன ஓவியக் கலைகளில் நிபுணரான இவர் இந்தியாவில் பல இளம் கலைஞர்களுக்கு உதவினார். மேலும் அவர்களிடம் செல்வாக்கு செலுத்தினார்.

## வாழ்க்கை வரலாறு
சுப்பாராய் ஆனந்த் ஜோஷி மற்றும் பாடகர் கேசரபாய் பந்தோத்கர் ஆகியோருக்கு கோவாவின் பந்தோராவில் பிரபுல்லா ஜோஷி பிறந்தார். பின்னர், மும்பையில் வளர்ந்தார். அங்குள்ள சர் ஜே. ஜே. கலைப் பள்ளியில் நுண்கலை பயின்ற இவர் 1955 இல் அங்கு தங்கப் பதக்கத்துடன் பட்டம் பெற்றார். இந்தியாவில் கலை மற்றும் கலாச்சார காட்சியை மாற்றிய பிரமுகர்களால் அந்த நிறுவனம் இருந்தது. 1961 ஆம் ஆண்டில் பாரிசில் நுண்கலை படிக்க பிரான்சு அரசு இவருக்கு உதவித்தொகை வழங்கியது.

தானுகர் தனது வாழ்நாள் முழுவதும் கலை மற்றும் ஓவியத்திற்காக பணியாற்றினார். புதுதில்லியில் உள்ள லலித் கலா அகாதமியில் 1974 முதல் 1979 வரை குழு உறுப்பினராகவும், 1993 முதல் 1998 வரை 11 ஆண்டுகள் மும்பை கலைச் சங்கத்தின் தலைவராகவும், 2010 முதல் 2014 இல் தான் இறக்கும் வரை இருந்தார். ஜஹாங்கீர் கலைக்கூடத்தின் அறங்காவலராகவும் (40 ஆண்டுகளுக்கும் மேலாக), கோவாவின் கலா அகாதமியின் குழு உறுப்பினராகவும் (30 ஆண்டுகளுக்கும் மேலாக) பணியாற்றினார். இந்தியக் கலைச் சங்கத்தின் தலைவராகவும், மும்பையில் உள்ள கலைஞர்கள் மையத்தின் தலைவராகவும் இருந்தார். மும்பையில் 2010-11 இல் தொடங்கிய இந்திய கலை விழா என்ற கலைக் கண்காட்சியின் நிறுவனத்தின் தலைவராகவும் இருந்தார்.

பிரபுல்லா தானுகர், சங்கீத கலா கேந்திராவின் நிறுவன உறுப்பினர்களில் ஒருவராக இருந்தார். அதன் தலைவரான ஆதித்யா பிர்லா 3 ஆண்டுகள் இக்குழுவில் தொடர்ந்து பணியாற்றினார். பிரபுல்லா இசை மன்றத்தின் குழு உறுப்பினராக இருந்தார். 4 ஆண்டுகளாக இந்திய தேசிய நாடகத்தின் அறங்காவலர் குழுவில் இருந்தார். கலைஞர்களுக்கான பணிகளைத் தவிர, லோணாவ்ளாவிலுள்ள பால் ஆனந்த்கிராம் என்ற அனாதை இல்லத்தின் அறங்காவலராகவும் இருந்தார். இவருக்கு இரண்டு மகள்கள் (கௌரி மேத்தா மற்றும் கோபிகா தானுகர்) இருந்தனர்.

## மேற்கோள்கள்

## வெளி இணைப்புகள்

* Prafulla's paintings photobook
*   Dignity Article on Prafulla Dahanukar 
*   Art World 
*   Quarter Art London 
*   Times of India Photo 
*   DNA news 
*  Latest News 15 May 2010 
*Prafulla Dahanukar Art Foundation - founded by artists for artists

பகுப்பு:1934 பிறப்புகள்
பகுப்பு:2014 இறப்புகள்
பகுப்பு:இந்திய ஓவியர்கள்
ரேணுகா சிங் தாக்கூர்

**ரேணுகா சிங் தாக்கூர்** (*Renuka Singh*) இந்திய தேசிய அணிக்காக விளையாடும் ஓர் இந்திய துடுப்பாட்ட வீராங்கனை ஆவார். உள்நாட்டுப் போட்டிகளில் இமாச்சலப் பிரதேச அணிக்காக  விளையாடுகிறார். ஒரு வேகப்பந்து வீச்சாளராகவும் விளையாடுகிறார். 1996ஆம் ஆண்டு சனவரி மாதம் 2ஆம் தேதியன்று இவர் பிறந்தார்.

## தொழில்
2019–20 பருவத்தில் மூத்த மகளிர் ஒருநாள் போட்டியில்  23 விக்கெட்டுகளை வீழ்த்தி சிங் முன்னணி விக்கெட் வீழ்த்திய வீராங்கனையாக இருந்தார். 2021ஆம் ஆண்டு ஆகத்து மாதத்தில் ஆத்திரேலியாவுக்கு எதிரான தொடருக்காக இந்திய மகளிர் துடுப்பாட்ட அணியில் சிங் தனது முதல் அழைப்பைப் பெற்றார். 2021ஆம் ஆண்டு அக்டோபர் மாதம் 7 ஆம் தேதியன்று ஆத்திரேலியாவுக்கு எதிரான போட்டியில் இந்தியாவுக்காக அறிமுகமானார்.

2022ஆம் ஆண்டு சனவரி மாதத்தில் நியூசிலாந்தில் நாட்டில் நடைபெற்ற 2022 மகளிர் கிரிக்கெட் உலகக் கோப்பைக்கான இந்திய அணியில் இடம் பெற்றார். 2022ஆம் ஆண்டு பிப்ரவரி மாதம் 18 ஆம் தேதியன்று நியூசிலாந்திற்கு எதிரான போட்டியில் இந்தியாவுக்காக தனது மகளிர் ஒருநாள் பன்னாட்டுப் போட்டியில் அறிமுகமானார்.

2022ஆம் ஆண்டு சூலை மாதத்தில் இங்கிலாந்தின் பர்மிங்காமில் நடைபெற்ற 2022 பொதுநலவாய விளையாட்டுப் போட்டிகளில் துடுப்பாட்டப் போட்டிக்கான இந்திய அணியில் இடம் பெற்றார். 11 விக்கெட்டுகளுடன் போட்டியில் முன்னணி விக்கெட் வீழ்த்திய வீரராக இருந்தார், அதே போல் தனது அணியுடன் வெள்ளிப் பதக்கத்தையும் வென்றார்.  2023ஆம் ஆண்டு பிப்ரவரி மாதம் 18 ஆம் தேதியன்று 2023 மகளிர் டி20 உலகக் கோப்பையில் இங்கிலாந்துக்கு எதிராக தனது முதல் டி20 போட்டிய ஐந்து விக்கெட் வீழ்த்தினார்.

2023ஆம் ஆண்டு திசம்பர் மாதத்தில் இங்கிலாந்துக்கு எதிரான ஐந்துநாள் போட்டியில் அறிமுகமானார். 2024 மகளிர் டி20 உலகக் கோப்பைக்கான இந்திய அணியில் இடம் பெற்றார். 2024ஆம் ஆண்டு அக்டோபர் மாதத்தில் நியூசிலாந்திற்கு எதிரான ஒருநாள் தொடருக்கான இந்திய அணியில் இடம் பெற்றார்.

2024ஆம் ஆண்டு திசம்பர் மாதத்தில் மேற்கிந்திய தீவுகளுக்கு எதிரான ஒருநாள் போட்டியில் தனது முதல் ஐந்து விக்கட்டு பந்துவீச்சை நிகழ்த்தினார்.

## மேற்கோள்கள்

## வெளி இணைப்புகள்
* 

பகுப்பு:1996 பிறப்புகள்
பகுப்பு:இந்தியத் துடுப்பாட்டக்காரர்கள்
பகுப்பு:இமாச்சலப் பிரதேச நபர்கள்
பகுப்பு:வாழும் மக்கள்
மன அருங்காட்சியகம்

**மன அருங்காட்சியகம்** (*The Mind Museum*) பிலிப்பீன்சு நாட்டின் பெருநகர மணிலாவின் தாகுயிக்கு நகரத்தில் உள்ள ஓர் அறிவியல் அருங்காட்சியகமாகும். நகரத்தின் வணிக மாவட்டமான போனிஃபாசியோ குளோபல் நகரத்தில் உள்ள ஜே. ஒய். காம்போசு பூங்காவில் 1.2 எக்டேர் (3.0 ஏக்கர்) நிலப்பரப்பில் அமைந்துள்ளது.

மன அருங்காட்சியகம் 2012ஆம் ஆண்டு மார்ச்சு மாதம் 16 ஆம் தேதியன்று திறக்கப்பட்டது.  இருப்பினும் ஒரு வருடம் முன்னதாக திசம்பர் மாதம் 15ஆம் தேதியன்று ஒரு முன்-வெளியீட்டு வரவேற்பு நிகழ்ச்சி நடைபெற்றது. துணைத் தலைவர் இயெச்சமர் பினாய் சனாதிபதி பெனிக்னோ அக்வினோ III சார்பாக உரை நிகழ்த்தினார். இந்த வசதி இணைக்கப்பட்ட போனிஃபாசியோ கலை அறக்கட்டளையால்  உருவாக்கப்பட்டது. 

## அருங்காட்சியக கட்டிடம்
இந்த அருங்காட்சியகத்தை லார் கால்மா & பார்ட்னர்ஸைச் சேர்ந்த கட்டிடக் கலைஞர் எட் கால்மா வடிவமைத்தார். இந்த கட்டமைப்பின் வடிவமைப்பு செல்லுலார் அமைப்பு மற்றும் வளர்ச்சியிலிருந்து ஈர்க்கப்பட்டு சூரிய ஒளி பிரதிபலிப்புடன் கூடிய வெளிப்புறம், இயற்கையான காற்று மற்றும் மழைநீர் ஓட்ட வடிகால் ஆகியவற்றைக் கொண்டிருந்தது.

## கண்காட்சிகள்
2012ஆம் ஆண்டு நிலவரப்படி, இந்த அருங்காட்சியகத்தில் 4,900 சதுர மீட்டர் (53,000 சதுர அடி) கண்காட்சிப் பரப்பளவைக் கொண்ட ஐந்து முக்கிய காட்சியகங்கள் உள்ளன, அவை இரண்டு தளங்களைக் கொண்டுள்ளன. இந்தக் காட்சியகங்கள் ஒவ்வொன்றும் அணு, உயிர், பூமி, பிரபஞ்சம் மற்றும் தொழில்நுட்பம் என்ற அதன் சொந்த கருப்பொருளைக் கொண்டிருந்தன, அவை "இயற்கையின் வலைவழிகள்" எனப்படும் அம்சங்களால் இணைக்கப்பட்டுள்ளன. அணு, உயிர், பூமி மற்றும் பிரபஞ்ச காட்சியகங்கள் தரைத்தளத்தில் அமைந்துள்ளன, அதே நேரத்தில் தொழில்நுட்ப காட்சியகம் இரண்டு மாடி அருங்காட்சியகத்தின் முதல் தளத்தில் காணப்படுகிறது.

அருங்காட்சியகத்தின் முதன்மைத் திட்டத்தைச் செய்த அமெரிக்காவை தளமாகக் கொண்ட ஒரு நிறுவனத்தின் உதவியுடன், பிலிப்பைன்ஸ் வடிவமைப்பாளர்கள், விஞ்ஞானிகள் மற்றும் உற்பத்தியாளர்கள் அருங்காட்சியகத்தின் 90 சதவீத கண்காட்சிகளை உருவாக்கினர். இதில் பிலிப்பைன்ஸ் பல்கலைக்கழகத்தின் நுண்கலை கல்லூரி மற்றும் சாண்டோ டோமஸ் பல்கலைக்கழகத்தின் வடிவமைப்பாளர்கள் மற்றும் ஆசிரியர்கள் அடங்குவர்.

## வரவேற்பு
ஏப்ரல் 5 ஆம் தேதி அமெரிக்காவின் கலிபோர்னியாவின் அனாஹெய்மில் உள்ள டிஸ்னிலேண்ட் ரிசார்ட்டில் நடைபெற்ற 2014 THEA விருதுகளில், இந்த அருங்காட்சியகம் அதன் கண்காட்சிகளின் வடிவமைப்பு மற்றும் செயல்படுத்தலுக்காக அறிவியல் அருங்காட்சியகப் பிரிவில் சிறந்த சாதனைக்கான THEA விருதைப் பெற்றது. THEA விருதுகளில் பிலிப்பைன்ஸ் நிறுவனத்திற்கும் ஆசியாவில் ஒரு அறிவியல் அருங்காட்சியகத்திற்கும் இதுவே முதல் சிறப்பு.

## மேற்கோள்கள்

## வெளி இணைப்புகள்
* 

பகுப்பு:மனம்
பகுப்பு:பிலிப்பீன்சுப் பண்பாடு
குழந்தை தமிழரசன்

**குழந்தை தமிழரசன்** (*Kuzhandai Tamizharasan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் எடச்சித்தூர் கிராமத்தினைச் சேர்ந்தவர். இவரின் தந்தை குழந்தைவேல். தாயார்-சின்னம்மாள். முதுகலை, இளநிலைச் சட்டக் கல்வி பயின்றுள்ள தமிழரசன் திராவிட முன்னேற்றக் கழகம் கட்சியினைச் சார்ந்தவர். இவர், 1996ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் விருத்தாச்சலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## இறப்பு
உடல் நலமின்மையால் திருச்சிராப்பள்ளி தனியார் மருத்துவமனையில் சிகிச்சைபெற்று வந்த குழந்தை தமிழரசன் சூலை 9, 2020 அன்று காலமானார்.

## தேர்தல் செயல்பாடு
### 1996

## மேற்கோள்கள்

பகுப்பு:1956 பிறப்புகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:2020 இறப்புகள்
உமா சேத்ரி

**உமா சேத்ரி** (பிறப்பு: ஜூலை 27,2002) ஒரு இந்திய மட்டைப்பந்து வீராங்கனை ஆவார். அவர் தற்போது அசாம் அணிக்காக விக்கெட் கீப்பராக விளையாடுகிறார். சீனா காங்சூவில் நடந்த ஆசிய விளையாட்டுப் போட்டிகளில் தங்கப் பதக்கம் வென்ற இந்திய அணியில் இடம் பெற்றிருந்தார். அசாமில்ல் இருந்து வந்த முதல் பெண் மட்டைப்பந்து வீரராகவும், வடகிழக்கு இந்தியவில் இருந்து இந்திய தேசிய அணிக்கு அழைக்கப்பட்ட முதல் பெண் மட்டைப்பந்து வீரராகவும் ஆனார், மேலும் 2024 ஜூலை 7 அன்று தென்னாப்பிரிக்காவுக்கு  எதிரான ஆட்டத்தில் அறிமுகமானார்.

## இளமை-வாழ்க்கை.
அசாமின் கோலாகாட் மாவட்டத்தின் போகாகாட் பிரிவில் உள்ள கண்டுலிமாரி கிராமத்தைச் சேர்ந்தவர் சேத்ரி. சேத்ரி தனது சகோதரர் பிஜோய் சேத்ரி மற்றும் பிற சிறுவர்களுடன் சாலைகளில் விளையாடுவதைக் கண்ட அவரது தாயார் அவரை மட்டைப்பந்து விளையாட ஊக்குவித்தார். ஐந்து உடன்பிறப்புகளில் இவர் மட்டுமே பெண். அவர் போகாகாட் இந்தி உயர்நிலைப் பள்ளியில் பயின்றார்.

## தொழில் வாழ்க்கை
ஜூன் 2023 இல், 2023 ஏ. சி. சி மகளிர் டி 20 வளர்ந்து வரும் அணிகள் ஆசிய கோப்பையில் இந்தியா ஏ அணிக்காக சேத்ரி விளையாடினார்.

ஜூலை 2023 இல், பங்களாதேஷுக்கு எதிரான டி20 தொடருக்கான தனது முதல் இந்திய அணியில் சேத்ரி இடம்பெற்றார். செப்டம்பர் 2023 இல், ஆசிய விளையாட்டுகளுக்கான இந்திய அணியில் அவர் இருந்தார்.

மே 2024 இல், தென்னாப்பிரிக்காவுக்கு எதிரான தொடருக்கான ஒருநாள், டி20 மற்றும் சோதனை ஓட்ட அணிகளில் அவர் சேர்க்கப்பட்டார். ஜூலை 7,2024 அன்று டி20 போட்டியில் சர்வதேச அளவில் அறிமுகமானார்.

அக்டோபர் 2024 இல் நியூசிலாந்திற்கு எதிரான  ஒருநாள் தொடருக்கான இந்திய அணியில் சேத்ரி இடம்பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:இந்தியப் பெண்கள் இருபது20 வீராங்கனைகள்
பகுப்பு:இந்திய மகளிர் துடுப்பாட்டக்காரர்கள்
பகுப்பு:2002 பிறப்புகள்
இரிது நேகி

**இரிது நேகி** (*Ritu Negi*) என்பவர் இந்தியாவின் இமாச்சலப் பிரதேசத்தைச் சேர்ந்த ஒரு கபடி வீராங்கனை ஆவார். 1992ஆம் ஆண்டு மே மாதம் 30ஆம் தேதியன்று இவர் பிறந்தார். 2022ஆம் ஆண்டு நடைபெற்ற ஆசிய விளையாட்டுப் போட்டிகளில் தங்கப் பதக்கம் வென்ற இந்திய அணியின் தலைவராக இருந்தார். 2023ஆம் ஆண்டு அக்டோபர் மாதம் 7 ஆம் தேதியன்று  நடைபெற்ற இறுதிப் போட்டியில் இந்திய அணி சீன தாய்பெயை தோற்கடித்தது.

ஆசிய விளையாட்டுப் போட்டிகளில் பதக்கங்கள் வென்ற மாநில வீராங்கனைகளை இமாச்சலப் பிரதேச முதல்வர் சுக்விந்தர் சிங் சுகு கௌரவித்தார். இரிது நேகிக்கு ரூ.15 லட்சம் ரொக்கப் பரிசு வழங்கப்பட்டது 

## தொழில்
2018ஆம் ஆண்டு நடைபெற்ற ஆசிய விளையாட்டுப் போட்டிகளில் வெள்ளிப் பதக்கம் வென்ற இந்திய கபடி அணியிலும், 2019ஆம் ஆண்டு நடைபெற்ற தெற்காசிய விளையாட்டுப் போட்டிகளில் தங்கம் வென்ற அணியிலும் இரிது நேகி ஓர் உறுப்பினராக இருந்தார்.

## தனிப்பட்ட வாழ்க்கை
இரிது நேகி  இமாச்சலப் பிரதேசத்தின் சிர்மௌர் மாவட்டத்தில் உள்ள திரான்சுகிரி பகுதியில் உள்ள சில்லை பகுதியில் உள்ள சரோக்கு கிராமத்தைச் சேர்ந்தவர். ஒரு கபடி வீரரான ரோகித்து குலியாவை திருமணம் செய்து கொண்டார்.

## விருது
ஜனவரி 9, 2024ஆம் ஆண்டு சனவரி மாதம் 9 ஆம் தேதியன்று இந்தியக் குடியரசுத் தலைவரால் இரிது நேகிக்கு அருச்சுனா விருது வழங்கப்பட்டது.

## மேற்கோள்கள்

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:இந்தியக் கபடி வீராங்கனைகள்
பகுப்பு:சடுகுடு
பகுப்பு:இமாச்சலப் பிரதேச நபர்கள்
பகுப்பு:அருச்சுனா விருது பெற்றவர்கள்
மின்வேதி ஆற்றல் மாற்றம்

**மின்வேதியியல் ஆற்றல் மாற்றம்** (*Electrochemical energy conversion*) என்பது ஆற்றல் மாற்றம் என்பது ஆற்றல் தொழில்நுட்பத்தின் ஒரு துறையாகும். வேதியியல் வினைகளின் மூலம் மின்சாரத்தை உற்பத்தி செய்தல் அல்லது மின்சாரத்தைப் பயன்படுத்தி புதிய வேதியியல் பொருட்களை உருவாக்குதல் ஆகியவற்றுடன் தொடர்புடைய ஓர் அறிவியல் துறையாகும். மின்னியக்க ஆற்றல் மாற்றம் என்ற பெயராலும் இதை அழைக்கலாம். எரிபொருள் செல்கள் மற்றும் ஒளிமின் வேதியியல் உள்ளிட்ட ஆற்றல் மாற்றத்தின் மின்வேதியியல் முறைகளுடன் இத்துறை தொடர்பு கொண்டுள்ளது. இந்தத் தொழில்நுட்பத் துறையில் மின்கலன்கள் மற்றும் மீமின்தேக்கிகள்  போன்ற மின் சேமிப்பு சாதனங்களும் அடங்கும். வாகன உந்துவிசை அமைப்புகளின் சூழலில் இது பெருகிய முறையில் முக்கியத்துவம் பெறுகிறது. மின்சார வாகனங்களுக்கு நீண்ட இயக்க நேரத்தை அனுமதிக்கும் அதிக சக்திவாய்ந்த, நீண்ட நேரம் இயங்கும் மின்கலன்கள் உருவாக்கப்பட்டுள்ளன. இந்த அமைப்புகளில் மேலே குறிப்பிடப்பட்ட ஆற்றல் மாற்ற எரிபொருள் செல்கள் மற்றும் ஒளிமின்னழுத்த வேதியியல் ஆகியவை அடங்கும்.

## மேலும் காண்க
*மின்வேதிக் கலம்
*மின்னீரியமாக்கல்
*மின்சாணவளியாக்கல்

## மேற்கோள்கள்

## வெளி இணைப்புகள்
*International Journal of Energy Research
*MSAL 
*NIST
*scientific journal article
*Georgia tech
*

பகுப்பு:மின்வேதியியல்
பகுப்பு:உயிர்வேதிப் பொறியியல்
பகுப்பு:ஆற்றல் மாற்றம்
கிசன்கர் சட்டமன்றத் தொகுதி

**கிசன்கர் சட்டமன்றத் தொகுதி** *(Kishangarh Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது அஜ்மீர் மாவட்டத்தில் அமைந்துள்ளது. கிசன்கர், அஜ்மீர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். 
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
வைட்டிலா - 4

**வைட்டிலா - 4** *(VTL 4)* எனப்படும் இந்த நெல் வகை, செட்டிவிரிப்பு மற்றும் **IR 4630-22-2-17** ஆகிய நெல் இரகங்களை ஒத்திசைவு அமைப்பு (HS) முறையில் உருவாக்கப்பட்ட கேரளாவின் ஒரு கலப்பின புதிய நெல் இரகமாகும். தென்னிந்தியாவின் கேரள மாநில எர்ணாகுளம் மாவட்டம், வைட்டிலா பகுதியில் அமைந்துள்ள "நெல் ஆராய்ச்சி நிலையம்" (RRS), 1993 ஆம் ஆண்டு இந்த நெல் இரகத்தை வெளியிடபட்டதாக அறியப்படுகிறது.

## பின்னணி
கடலோர உப்புத்தன்மை கொண்ட பகுதிகள் *(பொக்காளி சுற்றுச்சூழல் அமைப்பு)* மற்றும் பிற வெள்ளப்பெருக்கு ஏற்படும் பகுதிகள் மற்றும் ஆழமான நீர் சூழ்நிலைகளில் விரிப்பு பருவத்திற்கு ஏற்றது. நடுத்தர கால அளவில் அறுவடைக்கு தயாராகும் இந்த நெல் வகை, 120 - 125 நாட்களில் முதிர்வடைவதாக கருதப்படுகிறது.  மேலும் இந்நெல் இரகத்தின் அரிசி, சிவப்பு நிறமாகும்.

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
வைட்டிலா - 5

**வைட்டிலா - 5** *(VTL 5)* எனப்படும் இந்த நெல் வகை, பாரம்பரிய நெல் இரகமான மசூரியிலிருந்து  சடுதி மாற்றம் *(Mutation)* முறையில் உருவாக்கப்பட்ட கேரளாவின் ஒரு புதிய நெல் வகையாகும் (இரகம்). தென்னிந்தியாவின் கேரள மாநில எர்ணாகுளம் மாவட்டம், வைட்டிலா பகுதியில் அமைந்துள்ள "நெல் ஆராய்ச்சி நிலையம்" (RRS), 1996 ஆம் ஆண்டு இந்த நெல் இரகத்தை வெளியிடபட்டதாக அறியப்படுகிறது.

## பின்னணி
நடுத்தர கால அளவில் அறுவடைக்கு தயாராகும் இந்த நெல் வகை, 115 - 120 நாட்களில் முதிர்வடைவதாக கருதப்படுகிறது. உயரமானதும், மிதமான இடைவெளி  விட்டு வளரும் தன்மை கொண்டதுமான இந்நெற்பயிர், பற்றுயிரி, இலைக் கருகல், தண்டுத் துளைப்பான், இலை மடிப்பு மற்றும் நெல் வண்டுத் தவிர முக்கிய நோய்கள் மற்றும் பூச்சிகளைத் தாங்கும் திறன் கொண்டது.  மேலும் இந்நெல் இரகத்தின் அரிசி, சிவப்பு நிறமாகும்.

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
மூலசர்வாஸ்திவாதம்

**மூலசர்வாஸ்திவாதம்** (*Mūlasarvāstivāda*) என்பது ஒரு பண்டைய இந்தியாவில் இருந்த பௌத்தப் பிரிவுகள்களில் ஒன்றாகும்.இது குறிப்பாக விநயத்தில் (மடாலய ஒழுங்கு விதிகள்) கவனம் செலுத்துகிறது. மூலசர்வஸ்திவாதப் பள்ளியின் தோற்றம் மற்றும் சர்வஸ்திவாதப் பள்ளி அவர்களின் உறவு பெரும்பாலும் அறியப்படவில்லை, இருப்பினும் பல்வேறு கோட்பாடுகள் உள்ளது.இது இன்று திபெத்திய பௌத்தத்தின் தொடர்ச்சியான மடாலய ஒழுங்குக்கு அடிப்படையாக உள்ளது. 

மூலசர்வாஸ்திவாதத்தின் துறவற அமைப்பில் சமீப காலம் வரை பிக்குகள் (துறவிகள்) மட்டுமே இருந்தனர். பிக்குணிகள் பௌத்த துறவிகளின் பாரம்பரியம் பூட்டானில் சூன் 23, 2022 அன்று அதிகாரப்பூர்வமாகத் தொடங்கும் போது 144 பிக்குணிகள் நியமிக்கப்பட்டனர்.[  முன்னதாக பெண்கள் பிக்குணி என்ற துறவற தீட்சை எடுப்பதற்கு  தைவானிலும், பின்னர் இந்தியாவின் புத்தகயையிலும் மட்டுமே வழங்கப்பட்டடது.

## இதனையும் காண்க
* விநயம்
## மேற்கோள்கள்

## மேலும் படிக்க
* Yamagiwa Nobuyuki (2003). "Recent Studies on Vinaya Manuscripts". Journal of Indian and Buddhist studies 52 (1), 333–339.
* Satoshi Hiraoka (1998). "The Relation between the Divyavadana and the Mulasarvastivada Vinaya". Journal of Indian Philosophy 26 (5), 419–434.

பகுப்பு:பௌத்த பிரிவுகள்
விநயம்

**விநயம்** ("Vinaya"), (பாளி மற்றும் சமசுகிருதம்: **विनय**) என்பது பௌத்த பிக்குகள் மற்றும் பிக்குணிகளுக்கான துறவற ஒழுக்க நெறிமுறைகளை விளக்குகிறது. பௌத்த தர்மத்தில் துறவு பூண்டவர்களின் அன்றாட வாழ்க்கைக்கான விதிகள், துறவி சமூகத்திற்கான நடைமுறைகள் மற்றும் விதிகளுக்கான கதைகள் மூலம் விளக்குகிறது.. இவ்விதிமுறைகள்  விநய பீடகத்தில் சேர்க்கப்பட்டுள்ளது. 

கௌதம புத்தர் காலத்திற்குப் பின்னர் விநய மரபின் பௌத்த தத்துவச் சிந்தனைப் பள்ளிகள் தேரவாதம், (இலங்கை & தென்கிழக்கு ஆசியா), மூலசர்வஸ்திவாதம் எனும் திபெத்திய பௌத்தம் (திபெத்து, இமயமலை பகுதிகள்) மற்றும் **தர்மகுப்தகம்** (கிழக்கு ஆசியா) என மூன்றாகப் பிரிந்தது. 

இந்தியாவில் பௌத்த விநயம் ஐந்தாகப் பிரிந்தது. அவைகள் காசியபியா, மகாசம்கிகா, மகீசசகா, புத்கலாவாதம் மற்றும் சர்வாஸ்திவாதம் ஆகும்.

## விநய பீடகம்
விநய பீடகம் பௌத்த துறவற விதிகளின் தொகுப்பாகும். மேலும் இது பௌத்த நியமன உரையான திரிபீடகத்தின் மூன்று பகுதிகளில் ஒன்றாகும்.
## நோக்கம்
விநயாத்தின் முதன்மை குறிக்கோள் பௌத்த சங்கத்திற்குள் (துறவி சமூகம்) நல்லிணக்கம் மற்றும் ஒழுங்கை உறுதி செய்வதும், பாமர மக்களுடனான அதன் உறவை ஒழுங்குபடுத்துவதும் ஆகும்.
## தோற்றம்
கௌதம புத்தர் காலத்தில் இந்த விதிகள் உருவாக்கப்பட்டது. மேலும் அவை "தீய நடத்தையை" நீக்கி,தர்மத்தைப் பின்பற்றுபவர்களை "அறிவுறுத்த" நோக்கமாகக் கொண்டுள்ளது .
## மேற்கோள்கள்

.
பகுப்பு:பௌத்தம்
காளிசில் ஆறு

**காளிசில் ஆறு** (*Kalisil River*) என்பது இந்தியாவின் இராசத்தான் மாநிலத்தில் ஓடும் ஒரு நதியாகும். இது சவாய் மாதோபூர் மாவட்டத்தில் உள்ள ராஜ்புரா கிராமத்திற்கு அருகிலுள்ள மலைகளில் உருவாகிறது. இந்த ஆறு பொதுவாக தென்மேற்கே பாய்கிறது. ஓரளவு மலைகள் வழியாகவும், ஓரளவு சவாய் மாதோபூர் மாவட்டத்தின் சமவெளிப் பகுதியிலும் பாயும் இந்த ஆறு மோரல் ஆற்றில் சேர்வதற்கு முன், சுமார் 48 கிமீ. பயணிக்கின்றது.

## மேலும் காண்க
* ராஜஸ்தான் ஆறுகளின் பட்டியல்

## மேற்கோள்கள்

பகுப்பு:இராஜஸ்தான் ஆறுகள்
மும் மூட்டுநீக்கி

**மும் மூட்டுநீக்கி** (*Triple arthrodesis*) என்பது ஓர் அறுவைச் சிகிச்சை முறையாகும். இச்சிகிச்சையில் பாதத்தின் மூன்று முக்கியமான மூட்டுகள் நிரந்தரமாக இணைக்கப்படுகின்றன. பாதத்தின் பின்புற பகுதியில் வலியைக் குறைத்தல், பாதத்தின் நிலைத்தன்மையை மேம்படுத்துதல் மற்றும் சில சந்தர்ப்பங்களில் பாதத்தின் சிதைவை சரிசெய்தல் ஆகியவை இந்த அறுவைச் சிகிச்சையின் நோக்கங்களாகும். குதிகால் எலும்பு மற்றும் தாலசு எலும்பு இடையிலான மூட்டு, தாலசு எலும்பு மற்றும் படகுவடிவ எலும்பு இடையிலான மூட்டு, குதிகால் மற்றும் பெட்டக எலும்பு இடையிலான மூட்டு ஆகிய மூன்று மூட்டுகளும் இச்சிகிச்சையில் இணைக்கப்படுகின்றன. பொதுவாக மூட்டுவலி அல்லது கடுமையான தட்டையான கால் சிதைவின் விளைவாக மூட்டு சிதைவு உள்ள நோயாளிகளுக்கு செய்யப்படுகிறது. இந்த மூட்டுகளை இணைப்பதன் மூலம் வலி குறைத்தல் மற்றும் பாதத்தின் நிலைத்தன்மை பெறுதல் ஆகியன பெறப்படுகின்றன. காலின் வடிவமாற்றம், காயம் காரணமாக மூட்டு சேதம் போன்ற நிலைகளிலும் இச்சிகிச்சை மேற்கொள்ளப்படுகிறது. 

## மேற்கோள்கள்
* Triple Arthrodesis in "Wheeless' Textbook of Orthopedics"
* Triple Arthrodesis on eMedicine
* Foot Conditions - Triple Arthrodesis (UK National Health Service)

பகுப்பு:அறுவை மருத்துவம்
பா. ஆறுமுகம்

**பா. ஆறுமுகம்** (*B. Arumugam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் புதுக்கோட்டை மாவட்டம் நார்த்தாமலை பகுதியினைச் சேர்ந்தவர். ஆரம்பக் கல்வி பயின்றுள்ள ஆறுமுகம் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கந்தர்வக்கோட்டை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2016

## மேற்கோள்கள்

பகுப்பு:1962 பிறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
கொல்லு ரவீந்திரன்

**கொல்லு இரவீந்திரன்** (*Kollu Ravindra*) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் தற்போது ஆந்திரப் பிரதேச அரசாங்கத்தில் சுரங்கம் மற்றும் புவியியல் அமைச்சராகப் பணியாற்றி வருகிறார். இவர் மச்சிலிப்பட்டினம் சட்டமன்றத் தொகுதியின் சட்டமன்ற உறுப்பினராக உள்ளார்.

## ஆரம்பகால வாழ்க்கை
கொல்லு இரவீந்திரன் கிருஷ்ணா மாவட்டத்தில் உள்ள மச்சிலிப்பட்டினத்தில் பிறந்தார். இவர் அக்னிகுல சத்திரிய சமூகத்தைச் சேர்ந்தவர். இவர் 1998இல் அரசியலில் நுழைந்து மச்சிலிப்பட்டினத்தின் தெலுங்கு தேசம் கட்சியின் இளைஞர் அமைப்பின் தலைவரானார்.

## அரசியல் வாழ்க்கை
கொல்லு இரவீந்திரன் 1998ஆம் ஆண்டு மச்சிலிப்பட்டினத்தில் தெலுங்கு தேசம் கட்சியின் இளைஞர் தலைவராக அரசியலில் நுழைந்தார். இந்தப் பதவியை இவர் பத்து ஆண்டுகளுக்கு வகித்தார். பின்னர் 2009 ஆந்திரப் பிரதேச சட்டமன்றத் தேர்தலில் மச்சிலிப்பட்டினத்தில் தெலுங்கு தேசம் கட்சி வேட்பாளராக போட்டியிட வாய்ப்பு வழங்கப்பட்டது. இந்தத் தேர்தலில் இந்திய தேசிய காங்கிரசு கட்சியின் வேட்பாளர் பெர்னி வெங்கடராமையாவிடம் 9,300 வாக்குகள் வித்தியாசத்தில் தோல்வியடைந்தார். ஐந்து ஆண்டுகளுக்குப் பிறகு, 2014இல், அதே பெர்னி வெங்கடராமையாவை 15,800 வாக்குகள் வித்தியாசத்தில் தோற்கடித்தார். பின்னர் அவர் இந்திரப் பிரதேச அமைச்சரவையில் இரண்டு இலாகாக்களுடன் அமைச்சரவையில் சேர்ந்தார் (கைத்தறி & கலால் மற்றும் பி.சி நலன் மற்றும் அதிகாரமளித்தல்).

மார்ச் 2015இல், கொல்லு இரவீந்திரன் மச்சிலிப்பட்டினத்தில் ஏழை மக்களின் கல்விக்காக அர்ப்பணிக்கப்பட்ட ஒரு தொண்டு நிறுவனமான ஸ்பர்ஷாவைத் தொடங்கினார்.

ஏப்ரல் 2017இல் அமைச்சரவை மறுசீரமைப்பைத் தொடர்ந்து, இவர் சட்டம் & நீதி, திறன் மேம்பாடு, இளைஞர், விளையாட்டு, வேலையின்மை சலுகைகள், வெளிநாட்டு வாழ் இந்தியர்களுக்கு அதிகாரமளித்தல் மற்றும் உறவுகள் அமைச்சராக நியமிக்கப்பட்டார்.

## தனிப்பட்ட வாழ்க்கை
கொல்லு இரவீந்திர, நீலிமாவை மணந்தார். இத்தம்பதியருக்கு இரண்டு மகன்கள் உள்ளனர். இவரது மாமனார் முன்னாள் ஆந்திரப் பிரதேச அமைச்சரவை அமைச்சர் நடகுடிதி நரசிம்ம ராவ் ஆவார்.

## அமைச்சராக குறிப்பிடத்தக்கவர்கள்
*பிப்ரவரி 2017இல் குண்டூரில் தேசிய கைத்தறி கண்காட்சியை கொல்லு ரவீந்திரன் திறந்து வைத்தார்.
*மே 2018இல், கொல்லு ரவீந்திரன் மங்களகிரியில் நைபுன்யாவைத் திறந்து வைத்தார்.
*சூன் 2018 இல், கொல்லு ரவீந்திரன் கன்னவரம் சர்வதேச விமான நிலையத்தில் சரக்கு சேவைகளைத் தொடங்கி வைத்தார்.
*சூலை 2018 இல், கொல்லு ரவீந்திரன் குண்டூர்மாவட்டத்தில் எ.பி.என்.ஆர்.டி புலம்பெயர்ந்தோர் வளக் கட்டிடத்தைத் திறந்து வைத்தார்
*பிப்ரவரி 2019இல், கொல்லு ரவீந்திரன் ஆந்திராவுக்கான இளைஞர்களுக்கான திறன்பேசி செயலியை அறிமுகப்படுத்தினார்.

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
ஜாக்குலின் லிடியா

**ஜாக்குலின் லிடியா** (பிறப்பு: பிப்ரவரி 8, 1996) ஒரு இந்திய நடிகையும் தொலைக்காட்சி தொகுப்பாளினியும் ஆவார், இவர் தமிழ் மொழி தொலைக்காட்சி நிகழ்ச்சிகளிலும் திரைப்படங்களிலும் தோன்றுகிறார். இவர் கலக்கப் போவது யாரு? மேடைச் சிரிப்புரை நிகழ்ச்சியை தொகுத்து வழங்கியதற்காக நன்கு அறியப்படுகிறார். இவர் விஜய் தொலைக்காட்சியில் தேன்மொழி பி.ஏ என்ற தொடரில் முக்கியக் கதாபாத்திரத்தில் நடித்துள்ளார். இவர் கோலமாவு கோகிலா (2018) திரைப்படத்தில் சோபி கதாபாத்திரத்தின் மூலமும் அறியப்படுகிறார் .இவர் 2024,பிக் பாஸ் தமிழ் தொலைக்காட்சி நிகழ்ச்சியில் கலந்து கொண்டார். இவர் பிக் பாஸ் 8 தமிழ் நிகழ்ச்சியில் அனைவராலும் அதிகமுறை முன்மொழியப்பட்ட உறுப்பினராக வரலாறு படைத்தார்.

## தனிப்பட்ட வாழ்க்கை
ஜாக்குலின் லிடியா 1996ஆம் வருடம் பிப்ரவரி மாதம் 8ஆம் நாள் தமிழ்நாட்டில் உள்ள பண்ணூர் கிராமத்தில் பிறந்தார். இவரது இளம் வயதில் இவர் தந்தை இறந்த பின்பு இவரின் தாயார் நிர்மலா இசுடீபன் இவரை வளர்த்தார். இவரது பள்ளிப் படிப்பை சென்னையில் உள்ள புனித மேரி பதின்ம உயர்நிலைப் பள்ளியில் முடித்தார்.  இவர் சென்னை இலயோலாக் கல்லூரியில் தனது பட்டப்பட்டிப்பை முடித்தார்.

## தொழில் வாழ்க்கை
ஜாக்குலின் தனது வாழ்க்கையை 2014இல் *நீங்களும் ஆகலாம் விஜய் ஸ்டார்ஸ்* என்ற திறமையை வெளிக்கொணரும் நிகழ்ச்சியில் போட்டியாளராகத் தொடங்கினார், அதில் 15,000 பங்கேற்பாளர்களில் 6ஆவது இடத்தைப் பெற்றார். அதே ஆண்டில், ஸ்டார் விஜய் தொலைக்காட்சியின் குடும்ப நாடகமான “ஆண்டாள் அழகர்” என்ற தொடரில் துணை நடிகையாக நடிப்பில் அறிமுகமானார், பின்னர் அலுவலகத்தை மையமாகக் கொண்ட நகைச்சுவைத் தொலைக்காட்சித் தொடரான *ஆஃபிஸ்* என்ற நிகழ்ச்சியில் நடித்தார். 2015இல், “கலக்கப்போவது யாரு? என்ற ஸ்டாண்ட்அப் காமெடி நிகழ்ச்சியின் 5வது பருவத்தை தொகுத்து வழங்கத் தொடங்கினார், மேலும் ரக்சனுடன் இணைந்து 7வது பருவம் வரை அந்த நிகழ்ச்சியைத் தொகுத்து வழங்கினார். 2018இல், ஸ்டார் விஜய் தொலைக்காட்சியின் நடன மெய்ம்மைக் காட்சியான *ஜோடி - ஃபன் அன்லிமிடெட்* என்ற நிகழ்ச்சியில் ரக்சனுடன் போட்டியாளராகப் பங்கேற்றார்.

## மேற்கோள்கள்

பகுப்பு:தொலைக்காட்சி நடிகைகள்
மோரல் ஆறு

**மோரல் ஆறு** (*Morel River*) என்பது இந்தியாவில் இராசத்தான் மாநிலத்தின் ஜெய்ப்பூர் மாவட்டத்தின் பாசுசி வட்டத்தில் உள்ள தர்லா மற்றும் செயின்புரா கிராமங்களுக்கு அருகிலுள்ள மலைகளில் உருவாகும் ஒரு நதியாகும். இதன் இரண்டாவது கிளை இராசத்தான் மாநிலத்தில் உள்ள தௌசா மாவட்டத்தில் உள்ள பாப்லாஜ் மாதாஜி மலைகளின் அடிவாரத்தில் உள்ள நீர்ப்பிடிப்புப் பகுதியிலிருந்து தண்ணீரைப் பெறுவதன் மூலம் உருவாகிறது (ஆரவல்லி மலைத் தொடர்).

இது தென்கிழக்கில் 29 கிமீ பாய்கிறது. பின்னர் தென்மேற்கில் 35 கிமீ துண்ட் நதியுடன் சங்கமிக்கும் வரை ஓடுகிறது. இதன் பின்னர் தென்கிழக்கே ஜெய்ப்பூர், தௌசா, சவாய் மாதோபூர் மாவட்டங்களில் 83 கிமீ தூரம் பயணித்து சவாய் மாதோபூர் மாவட்டத்தின் ஹடோலி அருகே பனாசு ஆற்றில் சேருகிறது. மோரல் ஆற்றின் பெரும்பகுதி இராசத்தான் மாநிலத்தின் தௌசா மற்றும் சவாய் மாதோபூரில் பாய்கிறது. இந்த ஆற்றுப் பாதை இப்பகுதியின் முக்கிய நீர்பிடிப்பிற்கு பங்களிக்கின்றன.

கலுவாசு, முகமதுபுரா, பில்கா, ரனோலி போன்ற முக்கிய கிராமங்கள் இந்த ஆற்றின் கரையில் அமைந்துள்ளன. இந்த கிராமங்களின் நாகரிகம் மிகவும் பழமையானது. இந்த பெரிய ஆறு இந்த நாகரிகங்களின் வாழ்க்கை முறை என்று அழைக்கப்பட்டது. முன்னதாக இந்த ஆற்றின் கரையிலிருந்த கலுவாசு கிராமம், பலத்த வெள்ளத்திற்குப் பிறகு, சுமார் ஒரு கிலோமீட்டர் தொலைவில் மாற்றப்பட்டது. இது ஜெய்ப்பூர் மற்றும் தௌசா மாவட்டத்திற்கு இடையே 10 கி. மீ. எல்லையை உருவாக்குகிறது. இது ஜெய்ப்பூர் மற்றும் தௌசா மாவட்டங்களுக்கு இடையிலான எல்லையை முறையே ஜான்ப்டா கலான் (கோட்காவாடா-சாக்சுவாடா மற்றும் ஜான்ப்டா குர்த் (லால்சோட்) ஆகிய இரண்டு கிராமங்களைப் பிரிக்கிறது. இதன் பிறகு இதன் துணை ஆறான துண்ட் ஆற்றுடன் சம்மல் கிராமத்தில் கலக்கிறது. பின்னர் இரு ஆறும் தௌசா சவாய் மாதோபூர் மாவட்டத்தில் மோரல் பகுதியில் ஒரு பெரிய அணையை உருவாக்குகிறது. இதனைத் தொடர்ந்து மோரல் ஆறு கரோலி மாவட்டத்தில் உள்ள பனாசு ஆற்றில் கலக்கிறது.

## மேற்கோள்கள்
 

பகுப்பு:இராஜஸ்தான் ஆறுகள்
மத்திய சுரங்கம் மற்றும் எரிபொருள் ஆராய்ச்சி நிறுவனம்

**மத்திய சுரங்கம் மற்றும் எரிபொருள் ஆராய்ச்சி நிறுவனம்** (*Central Institute of Mining and Fuel Research*) இந்தியாவின் சார்க்கண்டு மாநிலத்திலுள்ள தன்பாத்து நகரத்தில் அமைந்துள்ளது. முன்னதாக மத்திய சுரங்க ஆராய்ச்சி நிறுவனம் மற்றும் மத்திய எரிபொருள் ஆராய்ச்சி நிறுவனம் என்றும் அழைக்கப்பட்டது. தன்னாட்சி அரசு அமைப்பான அறிவியல் மற்றும் தொழில்துறை ஆராய்ச்சி மன்றத்தின் ஓர் அங்கமாக இந்த ஆய்வகம் செயல்படுகிறது. இந்தியாவின் மிகப்பெரிய ஆராய்ச்சி மற்றும் மேம்பாட்டு அமைப்பாகவும் உள்ளது. நாட்டின் இரண்டு முதன்மையான நிலக்கரி நிறுவனங்களின் முக்கிய திறன்களை ஒருங்கிணைப்பதன் மூலம் சுரங்கத்திலிருந்து நுகர்வு வரை முழு நிலக்கரி-ஆற்றல் சங்கிலிக்கும் ஆராய்ச்சி மற்றும் மேம்பாட்டு உள்ளீடுகளை வழங்குவதை இந்த ஆய்வகம் நோக்கமாகக் கொண்டதாகும்.

## மேற்கோள்கள்

## வெளி இணைப்புகள்
* Archive for the ‘CIMFR’ - CSIR

பகுப்பு:இந்தியாவில் உள்ள அறிவியல் நிறுவனங்கள்
பகுப்பு:அறிவியல் மற்றும் தொழிலக ஆய்வு மன்றம் (இந்தியா)
இரெ. நெடுஞ்செழியன்

**இரெ. நெடுஞ்செழியன்** (*R. Nedunchezhiyan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் புதுக்கோட்டை மாவட்டம் துருகப்பட்டி கிராமத்தினைச் சேர்ந்தவர். இளநிலை அறிவியல், இளநிலைச் சட்டப் படிப்புகளை முடித்துள்ள நெடுஞ்செழியன் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் புதுக்கோட்டை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2006

## மேற்கோள்கள்

பகுப்பு:1971 பிறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பிரத்யுத் போர்டோலோய்

**பிரத்யுத் போர்டோலோய்** (*Pradyut Bordoloi*)(பிறப்பு: ஏப்ரல் 28,1959) என்பவர் அசாமைச் சேர்ந்த இந்திய தேசிய காங்கிரசு கட்சியினைச் சார்ந்த அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் 2019 முதல் நௌகாங் மக்களவைத் தொகுதி தொகுதியின் நாடாளுமன்ற உறுப்பினராகப் பணியாற்றுகிறார். இதற்கு முன்பு 1998 முதல் 2016 வரை மார்கெரிடா சட்டமன்ற உறுப்பினராக அசாம் சட்டமன்றத்தில் நான்கு முறை உறுப்பினராகவும், 2001 முதல் 2015 வரை அசாம் அரசாங்கத்தில் அமைச்சராகவும் இருந்தார்.

## ஆரம்பகால வாழ்க்கை
போர்டோலோய் 28 மார்ச் 1958 அன்று அசாமின் மார்கெரிட்டாவில் பிறந்தார். இவர் குவகாத்தி பல்கலைக்கழகத்தின் காட்டன் கல்லூரியில் முதுகலைப் பட்டமும், ஜவகர்லால் நேரு பல்கலைக்கழகத்தில் ஆய்வியல் நிறைஞர் பட்டமும் பெற்றார். இவர் இந்திய தேசிய மாணவர் சங்கத்தின் அசாம் பிரிவின் தலைவராக இருந்தார்.

## அரசியல் வாழ்க்கை
போர்தோலோய் 1998இல் மார்கேரிடா சட்டமன்றத் தொகுதியிலிருந்து அசாம் சட்டமன்றத்திற்கு தேர்ந்தெடுக்கப்பட்டார். மேலும் 2001, 2006 மற்றும் 2011 ஆண்டுகளில் நடைபெற்றத் தேர்தல்களிலும் மீண்டும் தேர்ந்தெடுக்கப்பட்டார். 2001 முதல் 2006 வரை தருண் கோகோய் அமைச்சரவையில் மாநில அமைச்சராக இருந்தார். 2006 முதல் 2015 வரை தருண் கோகோய் அமைச்சகம் மற்றும் மூன்றாவது தருண் கோகோாய் அமைச்சகத்தில் மூத்த அமைச்சரவை இரண்டாவது அமைச்சரவையில் அமைச்சராக தொழில்துறை, வர்த்தகம், மின்சாரம் மற்றும் பொது நிறுவனங்கள் ஆகிய துறைகளை வகித்தார். 2015 அமைச்சரவை மறுசீரமைப்பில் அமைச்சர் பதவியிலிருந்து விலகிய இவர், முதலமைச்சரின் மூத்த அரசாங்க செய்தித் தொடர்பாளராகவும் ஆலோசகராகவும் நியமிக்கப்பட்டார். 2019ஆம் ஆண்டில், போர்டோலோய் நௌகாங் மக்களவைத் தொகுதியில் போட்டியிட்டு மக்களவை உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்